No uei chiantà d'amor
In occasione di nozze.
C A N Z O N E
No uei chiantà d'amor,
Nè il uei plui par Signor;
Ma su di un fonz di podine
Di gnozzis uei chiantà däur la Godine.
Baco, gran Dio dal vin,
Cul to favor divin
Judimi par cause,
Che sul plui biel no fasi qualchi pause.
E tu, che tu ses Deu
Dai nuviz, Imeneu,
Dami dolcis peraulis,
Che ti uei presentà doi zeis di fraulis.
Domenïe passade:
Traviars une palade
Vedèi dongie une farie
Pur assai int, e gnozzis in t' un' arie.
Al Jere in somp dal desc
Lu fì di sar Francesc,
Chel quinzidor di cidulis,
Di braz dissignestraz; e a l' è di Vidulis,
Lui è il nuviz, cu ha non
Tomas dal biel zupon;
E la nuvizze Grazie
Tant biele, che in chialàle mai si sazie.
Grazie biele e zintil,
Plui dolce che la mil
E par no dì fandonie,
Assai plui biele di Pascute e Tonie.
E' jè cutant tilade,
E' va cutant garbade,
E tu la vioz tant savie,
Che no ced un peluz a Lene e a Flavie.
Anzi di dutis lor,
E' jè la rose e il flor
Che Amor sot lis palpieris
I sta fichiat; nè chestis sòn fanferis.
Custiè jè fie di Toni,
Cu fo dal barbe Noni,
Chel bon paron di Godie,
Che cun poc pan mangià un pirsut di crodie.
Par chest il puar Tomat
Veve il palmon brusat;
Ma je, tignìnlu in regule,
A j' ha salvat la vite e la chiaruedule.
E dopo lunc stentà
Al s'a l'ha fate dà;
E cumò par memorie
Fàsin banchett tamagn, che a l' è une glorie.
Al past fo chiar e pess,
Al jere rost e less,
Salsiz, mule e lujanie,
Che si emplin quand che ven Pasche tafanie.
Si vedèvin dai impresc
Al fuuc e sore il desc;
Cà impòlis, là ingistàris,
Cà padielis, là ciz, e intor massàris.
Su i spez zirave intant
Miesti e salvadi tant;
Cà cips, e là franzei,
Dordeis ben grass, merlòz e altris uciei.
Jèrin po bogns chialzons
Majors di Calissons;
Tortis in te' frissorie,
Tant dolcis, che mangiand si leve iu glorie.
Jerin di paparoz
Ben plens ju scudeloz,
E po in ta 'l miez de taule
Jere un pastiz ben fat di done Paule.
Cators jerin, pernìs,
Rost di vidiel e i pìs,
Co1ombs, cùdulis, bàndulis
Empladis cul pistum fat cu lis mandulis.
Potags di bon savor
Duquang faz par Signor,
Jerin des tortis gritulis.
Di zucar cui pignùi, e jerin fritulis;
E anchie ere tochiti,
Sufrit e cibiriti;
Ma però simpri Lucie
E lu fàs mior, se qualchidun la cucie.
Al past fo anchie ton,
Fo temul, fo sturion,
Fo tenchie tant cu mesculis,
E giambarons pïàz senze lis lesculis.
Fo inzìle a passiment,
E trutis plui di cent,
E tante minusarie
Di pess, che vè ce fridi la massarie.
Metèrin po tang plaz
Di ogni sorte di laz,
Muss e rosade tenere
Plui dolce, che no l'è lu lat di Venere.
Puartàrin po miluz,
Piarsis, fis e piruz;
Ogni sorte di frutàrie,
Che senze pan si mangie, e cul pan parie.
Daspò metèrin sclet,
Marzepan e confet,
Confezïon che in furie
Si consume, che no reste la scurie.
Vin di Rozazzis si beveve,
Il qual a tross plaseve;
Ma in ta 'l fin de sgrimie
Deventàrin lëons cu la gran simie.
Al jere dal Prossec,
Cu plas a Tite e a Cec
Di tal che la migramie
Fasè vignì a duquang, ma senze infamie.
Di Buri e Trivignan,
Dal Quei, di Cläujan,
E d' altri vin che in cluchigne
Al fàs zirà il cerviel, e il voli clupigne.
Ma dopo vè mangiat,
E ben il cuarp emplat,
Disè Toni in che norie;
Fradis vès di sintì dute l' istorie.
Sarès prisinz duquang,
Dai pizzui ai plui grang;
Sarà Nodar sar Plinio,
E zurat testimoni sar Arminio.
Culàu, Pieri e Gotard,
Meni, Marc e Lenard;
E sèi dit a lor laude,
Umign da ben, d'onor e senze fraude.
La pene e il calamar,
Chiolit missar Nodar,
Scrivit e fàit l'ecetere,
Notàit la dote, e fàit lu scrit par letere.
A grazie chì Nuvizze
'O dòi une pilizze,
Di lin otante brotulis,
Sis blëons, chiamesoz e quatri cotulis.
È par vè un biel marit
I dòi il jet furnit,
E une itère interie
Cuviarte da par sore cu la stuerie.
Un buinz e doi chialdirs,
Un pestel, sis täirs,
Doi bocai, tre chialderiis,
E chel imprest cu fàs rustì lis bueriis,
Tre ciz di fa panade,
L' imprest di bati ajade,
Dos pintis di Germanie,
Che a cui cu i viod il fonz a i ven la smanie.
I' dòi anchie tre chiavei,
Un brantiel, cinc vassiei,
E i' dòi senze malizie
Chel imprest, che unzut, il vassiel sglizie,
Dodis chiamèsis blanchis,
Un gran desc e dos banchis,
Un pòdin, l' ingrinarie,
E par fa pan i dòi une panarie;
Chiazzis, curtiss, sedons,
La pale e chiavedons,
Moletis, dos frissoris,
E cun dis citis dodis covertoris.
Tant i dòi; ma notàt,
Cu ciert jeri sgludat,
I doi anchie une gratule
E quatri anèi ben biei in cheste schiatule.
Cheste è la dote apont,
Che ti puess dà in chest mont,
Zinar; cun cheste tatare
Legri tu podaràs bati la gnacare.
Lu zinar pront e' bote
Rispuind: poc cont de dote
Jò fàs, ma sol di Grazie,
Cu mi ha robat il cuur cu la so grazie.
Je sole cerchi e brami,
Sole di cuur jò l' ami,
Cun je jò starai parie:
La tignarai di sur, no di massarie.
De dote 'o mi contenti;
Missàr, ma anch 'jò no stenti:
Jò hai dis star di coculis,
Un zocul sot lis chiavris, cun dos zoculis.
Hai quatri par di buus,
Cu dut jò ten par ûs
Di arà la me gran braide,
Che è dute di ledan coltade e fraide.
Jò hai un armentar,
Famèis ed un piorar,
Hai l' ume e dos massariis,
Chiasis di cop, lu foledor, dos ariis.
In fin sòi bon paron,
Jò fàs vin di chel bon,
Che cui cu 'l bef s' insumie
Di deventà un Signor, e l' è une mumie.
Jò hai sul chiast de blave,
Forment e siale e fave,
E 'o hai in t' une zacule
Dis scuz, dodis zichins senze une macule
E vo, nodar da ben,
Notàit cu di bon sen,
Cumò che sìn a taule,
Di fai la quintridote 'o dòi peraule.
Cun chest po, chiar misser,
Us fàs prindis in ver,
E chest fàs par memorie,
Che hai but dai stenz d' amor in fìn vitorie.
E cussì dèrin fin
Es gnozzis cun dal vin,
Che si savaràn fintine
Che al mond si sintirà il son de tìntine.
oci_Latn ita_Latn scn_Latn oci_Latn fur_Latn lmo_Latn scn_Latn vec_Latn lmo_Latn fra_Latn fur_Latn srd_Latn kac_Latn fur_Latn fur_Latn fur_Latn fur_Latn fur_Latn ita_Latn fur_Latn fur_Latn fur_Latn fur_Latn fur_Latn lmo_Latn lmo_Latn fur_Latn fur_Latn fur_Latn fur_Latn fur_Latn fur_Latn scn_Latn cat_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn lmo_Latn fur_Latn fur_Latn lmo_Latn fur_Latn lua_Latn fur_Latn fur_Latn fur_Latn lmo_Latn fur_Latn fur_Latn fur_Latn lmo_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lmo_Latn vec_Latn fur_Latn fur_Latn luo_Latn vec_Latn fur_Latn fur_Latn fur_Latn bam_Latn fur_Latn fur_Latn fur_Latn fur_Latn ita_Latn fur_Latn bug_Latn fur_Latn ltz_Latn fur_Latn ces_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn lmo_Latn fur_Latn fur_Latn fur_Latn fur_Latn fur_Latn fur_Latn ita_Latn vec_Latn fur_Latn lmo_Latn fur_Latn fur_Latn fur_Latn scn_Latn fur_Latn ita_Latn ita_Latn fur_Latn fur_Latn fur_Latn lmo_Latn fur_Latn cym_Latn vec_Latn vec_Latn lmo_Latn fra_Latn bjn_Latn scn_Latn fur_Latn fur_Latn fur_Latn fur_Latn fur_Latn lvs_Latn fur_Latn fur_Latn fur_Latn fur_Latn fur_Latn fur_Latn vec_Latn fur_Latn gla_Latn fur_Latn scn_Latn glg_Latn fur_Latn fur_Latn scn_Latn hat_Latn por_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn scn_Latn vec_Latn ita_Latn fur_Latn fur_Latn lmo_Latn fur_Latn fur_Latn fur_Latn glg_Latn vec_Latn scn_Latn fur_Latn fur_Latn fur_Latn fur_Latn fur_Latn fur_Latn srd_Latn fur_Latn fur_Latn lij_Latn fur_Latn fur_Latn fur_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn